# Europos Sąjungos C 451A/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 451A |
| | |
| Leidimas lietuvių kalba | Informacija ir pranešimai | 64 metai2021m. lapkričio 8d. |

ISSN 1977-0960

Europos Sąjungos

oficialusis leidinys

C 451A

Leidimas lietuvių kalba

Informacija ir pranešimai

64 metai2021m. lapkričio 8d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Komisija |
| 2021/C 451 A/01 | Generalinis sekretoriatas. Pranešimas apie konkursą direktoriaus pareigoms (AD 14 lygis) (Tarnybos nuostatų 29 straipsnio 2 dalis). COM/2021/10409 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Komisija

2021/C 451 A/01

Generalinis sekretoriatas. Pranešimas apie konkursą direktoriaus pareigoms (AD 14 lygis) (Tarnybos nuostatų 29 straipsnio 2 dalis). COM/2021/10409

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Komisija

| 2021 11 8 | LT | Europos Sąjungos oficialusis leidinys | CA 451/1 |
| --- | --- | --- | --- |

2021 11 8

LT

Europos Sąjungos oficialusis leidinys

CA 451/1

---

Generalinis sekretoriatas

Pranešimas apie konkursą direktoriaus pareigoms (AD 14 lygis)

(Tarnybos nuostatų 29 straipsnio 2 dalis)

COM/2021/10409

(2021/C 451 A/01)

Apie mus

Generalinis sekretoriatas – pagrindinė Komisijos pirmininko tarnyba. Ši tarnyba glaudžiai koordinuoja savo darbą su kitomis pirmininkui pavaldžiomis bei centrinėmis tarnybomis ir kartu su jomis užtikrina sklandžią institucijos veiklą. Generalinis sekretoriatas, gavęs pirmininko pritarimą, taip pat teikia konsultacijas ir paramą pirmininko pavaduotojams, kai šie vykdo tiesiogines savo pareigas ir koordinuoja pirmininko suburtas Komisijos narių grupes ir projektų grupes.

Generalinio sekretoriato Protokolo tarnybai pavesta organizuoti į Komisiją atvykstančių aukšto rango svečių vizitus ir, be kita ko, susitarimų pasirašymo procedūras, taip pat su kolegija susijusius renginius ir vizitus Briuselyje bei užsienyje, rūpintis protokoliniais klausimais per Komisijos rengiamas konferencijas bei pirmininko vizitus trečiosiose valstybėse ir dalyvavimą tarptautiniuose viršūnių susitikimuose ir konferencijose.

Siūlome

Siūlome direktoriaus, Generalinio sekretoriato Protokolo tarnybos vadovo, vadovausiančio dvylikos darbuotojų tarnybai, pareigas.

Direktorius bus atsakingas už visos protokolo veiklos organizavimą ir sklandų vykdymą, įskaitant vizitų ir konferencijų, visų pirma atvykstančių labai svarbių svečių vizitų ir pirmininko išvykstamųjų vizitų, taip pat kolegijos renginių, rengimą ir palydos į juos organizavimą, be to, atitinkamais atvejais paramą vykdomiesiems ir kitiems pirmininko pavaduotojams. Direktoriaus pareigos taip pat apims tarnybos žmogiškųjų ir finansinių išteklių valdymą.

Ieškome (atrankos kriterijai)

Reikalavimai kandidatams:

Vadovavimo įgūdžiai

| — | organizuotai dirbantis vadovas, pasižymintis sveika nuovoka ir gebėjimu motyvuoti darbuotojus; |
| --- | --- |

—

organizuotai dirbantis vadovas, pasižymintis sveika nuovoka ir gebėjimu motyvuoti darbuotojus;

| — | stiprūs vadovavimo ir komunikacijos įgūdžiai, įrodymais patvirtintas gebėjimas vadovauti tarnybai labai įtemptomis sąlygomis sparčiai kintančioje aplinkoje, gebėjimas nustatyti prioritetus ir jų laikytis; |
| --- | --- |

—

stiprūs vadovavimo ir komunikacijos įgūdžiai, įrodymais patvirtintas gebėjimas vadovauti tarnybai labai įtemptomis sąlygomis sparčiai kintančioje aplinkoje, gebėjimas nustatyti prioritetus ir jų laikytis;

| — | įrodymais patvirtintas gebėjimas strategiškai mąstyti, pasižymėjimas stipriais analitiniais įgūdžiais ir labai geras gebėjimas koordinuoti, spręsti ginčus ir tarpininkauti. |
| --- | --- |

—

įrodymais patvirtintas gebėjimas strategiškai mąstyti, pasižymėjimas stipriais analitiniais įgūdžiais ir labai geras gebėjimas koordinuoti, spręsti ginčus ir tarpininkauti.

Specialieji įgūdžiai ir patirtis

| — | puikus aktualių ES užsienio politikos prioritetų išmanymas; |
| --- | --- |

—

puikus aktualių ES užsienio politikos prioritetų išmanymas;

| — | stiprūs diplomatiniai gebėjimai ir geras Protokolo tarnybos vaidmens ir misijos išmanymas. |
| --- | --- |

—

stiprūs diplomatiniai gebėjimai ir geras Protokolo tarnybos vaidmens ir misijos išmanymas.

Asmeninės savybės

| — | stiprūs pristatymo ir komunikacijos įgūdžiai ir gebėjimas veiksmingai dalyvauti aukščiausio lygio derybose su vidaus ir išorės suinteresuotaisiais subjektais; |
| --- | --- |

—

stiprūs pristatymo ir komunikacijos įgūdžiai ir gebėjimas veiksmingai dalyvauti aukščiausio lygio derybose su vidaus ir išorės suinteresuotaisiais subjektais;

| — | perspektyvus dinamiškas požiūris į naujus iššūkius ir aiškus problemų sprendimo metodas, itin orientuotas į rezultatus. |
| --- | --- |

—

perspektyvus dinamiškas požiūris į naujus iššūkius ir aiškus problemų sprendimo metodas, itin orientuotas į rezultatus.

Kandidatai privalo (tinkamumo reikalavimai)

Kandidatai galės dalyvauti atrankos etape tik jei iki paraiškų pateikimo termino atitiks toliau nurodytus formalius reikalavimus.

| — | Pilietybė: kandidatas turi turėti vienos iš Europos Sąjungos valstybių narių pilietybę. |
| --- | --- |

—

Pilietybė: kandidatas turi turėti vienos iš Europos Sąjungos valstybių narių pilietybę.

| — | Universitetinis išsilavinimas arba diplomas: kandidatas turi turėti:






  — | arba diplomu patvirtintą ketverių metų ar ilgesnį užbaigtą universitetinį išsilavinimą; |
| --- | --- | --- |

—

Universitetinis išsilavinimas arba diplomas: kandidatas turi turėti:

—

arba diplomu patvirtintą ketverių metų ar ilgesnį užbaigtą universitetinį išsilavinimą;

| — | arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį). |
| --- | --- |

—

arba diplomu patvirtintą bent trejų metų užbaigtą universitetinį išsilavinimą ir ne mažesnę kaip vienų metų atitinkamą profesinę patirtį (ši vienų metų profesinė patirtis negali būti įtraukta į baigus studijas įgytos profesinės patirties, kurios reikalaujama toliau, laikotarpį).

| — | Profesinė patirtis: kandidatas privalo turėti ne mažesnę kaip 15 metų darbo patirtį (1), įgytą baigus studijas, kurios lygmuo atitinka minėtus kvalifikacinius reikalavimus. Iš jos bent penkerių metų profesinė patirtis turi būti susijusi su siūlomų pareigų darbo sritimi. |
| --- | --- |

—

Profesinė patirtis: kandidatas privalo turėti ne mažesnę kaip 15 metų darbo patirtį (1), įgytą baigus studijas, kurios lygmuo atitinka minėtus kvalifikacinius reikalavimus. Iš jos bent penkerių metų profesinė patirtis turi būti susijusi su siūlomų pareigų darbo sritimi.

| — | Vadovavimo patirtis: iš baigus studijas įgytos profesinės patirties bent penkerių metų profesinė patirtis turi būti įgyta einant aukšto lygio vadovo pareigas (2). |
| --- | --- |

—

Vadovavimo patirtis: iš baigus studijas įgytos profesinės patirties bent penkerių metų profesinė patirtis turi būti įgyta einant aukšto lygio vadovo pareigas (2).

| — | Kalbos: kandidatas turi labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba. |
| --- | --- |

—

Kalbos: kandidatas turi labai gerai mokėti vieną iš oficialiųjų Europos Sąjungos kalbų (3) ir pakankamai gerai mokėti kurią nors kitą oficialiąją ES kalbą. Atrankos komisijos per pokalbį (-ius) tikrins, ar kandidatai atitinka reikalavimą pakankamai gerai mokėti kurią nors kitą oficialiąją ES kalbą. Todėl pokalbis arba jo dalis gali vykti kita atitinkama kalba.

| — | Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jam sukanka 66 metai, pabaigos (žr. Tarnybos nuostatų (4) 52 straipsnio a punktą). |
| --- | --- |

—

Amžiaus riba: kandidatas privalo nebūti sulaukęs įprasto pensinio amžiaus, kuris Europos Sąjungos institucijų pareigūnams skaičiuojamas nuo mėnesio, kurį jam sukanka 66 metai, pabaigos (žr. Tarnybos nuostatų (4) 52 straipsnio a punktą).

Atranka ir paskyrimas

Atranka ir paskyrimas bus vykdomi laikantis Europos Komisijos nustatytos atrankos ir įdarbinimo tvarkos (žr. Su vyresniaisiais pareigūnais susijusios politikos dokumentą (5)).

Organizuodama atrankos procedūrą Europos Komisija sudaro pirminės atrankos komisiją. Ši komisija analizuoja visas paraiškas, atlieka pirmąjį tinkamumo patikrinimą ir pagal pirmiau nurodytus kriterijus nustato geriausią profilį turinčius kandidatus, kurie gali būti pakviesti pokalbio su pirminės atrankos komisija.

Po šių pokalbių pirminės atrankos komisija parengia išvadas ir pasiūlo kandidatų, kurie galėtų būti pakviesti tolesnio pokalbio su Europos Komisijos paskyrimų patariamuoju komitetu (PPK), sąrašą. PPK, atsižvelgdamas į pirminės atrankos komisijos išvadas, nuspręs, kuriuos kandidatus pakviesti pokalbio.

Pokalbio su PPK pakviesti kandidatai dalyvaus visą dieną vykstančiose vadovų vertinimo centro, kuriame dirba nepriklausomi įdarbinimo konsultantai, procedūrose. Atsižvelgdamas į pokalbio ir vertinimo centro ataskaitos rezultatus, PPK sudarys galutinį kandidatų, laikomų tinkančiais eiti šias pareigas, sąrašą.

PPK atrinkti kandidatai dalyvaus pokalbyje su Komisijos Pirmininke (6).

Po šių pokalbių sprendimą dėl skyrimo priims Europos Komisija.

Atrinktas kandidatas privalo būti įvykdęs visas įstatymų nustatytas karinės tarnybos prievoles, turėti atitinkamas charakteristikas, patvirtinančias tinkamumą eiti savo pareigas, ir būti tinkamos fizinės būklės, kad galėtų vykdyti savo pareigas.

Atrinktas kandidatas turėtų turėti arba iš nacionalinės saugumo tarnybos galėti gauti galiojantį asmens patikimumo patvirtinimo pažymėjimą. Asmens patikimumo patvirtinimas yra administracinis sprendimas, kuris priimamas kompetentingai nacionalinei saugumo tarnybai užbaigus patikimumo patikrą pagal galiojančius nacionalinius saugumo įstatymus ir kitus teisės aktus ir kuriuo patvirtinama, kad asmeniui leidžiama susipažinti su nurodyto lygio įslaptinta informacija. (Pažymėtina, kad asmens patikimumo pažymėjimo išdavimo procedūra gali būti pradėta tik darbdavio, o ne paties kandidato prašymu.)

Kandidatas galės susipažinti su „CONFIDENTIEL UE/ES CONFIDENTIAL“ arba didesnio slaptumo žyma pažymėta ES įslaptinta informacija ir dalyvauti posėdžiuose, kuriuose tokia ES įslaptinta informacija aptariama, tik atitinkamai valstybei narei išdavus asmens patikimumo pažymėjimą ir užbaigus patikrinimo procedūrą Europos Komisijos Saugumo direktorato surengtu teisiškai privalomu informaciniu susirinkimu.

Lygios galimybės

Remdamasi Tarnybos nuostatų 1d straipsniu, Europos Komisija siekia strateginio tikslo – iki dabartinės kadencijos pabaigos pasiekti lyčių lygybę visais valdymo lygmenimis ir vykdo lygių galimybių politiką, skatindama teikti paraiškas, kurios galėtų padėti užtikrinti didesnę įvairovę, lyčių lygybę ir bendrą geografinę pusiausvyrą.

Įdarbinimo sąlygos

Darbo užmokestis ir įdarbinimo sąlygos yra nustatyti Tarnybos nuostatuose.

Konkurso laimėtojas bus įdarbintas AD 14 lygio pareigūnu. Priklausomai nuo ankstesnės profesinės patirties, jam bus nustatyta 1-a arba 2-a to pareigų lygio pakopa.

Informuojame konkurso laimėtoją, kad Tarnybos nuostatuose visiems naujiems pareigūnams nustatytas devynių mėnesių bandomasis laikotarpis.

Darbo vieta – Briuselis, kur įsikūręs Generalinis sekretoriatas.

Nepriklausomumas ir interesų deklaravimas

Prieš pradėdamas eiti pareigas atrinktas kandidatas turės patvirtinti, kad tarnaudamas viešajam interesui įsipareigoja veikti nepriklausomai, ir deklaruoti visus interesus, kurie galėtų kelti abejonių dėl jo nepriklausomumo.

Paraiškų teikimo tvarka

Prieš teikdamas paraišką turėtumėte atidžiai pasitikrinti, ar atitinkate visus kandidatams taikomus tinkamumo reikalavimus (žr. skyrelį „Kandidatai privalo“), ypač diplomų, aukšto lygio profesinės patirties ir kalbinių gebėjimų reikalavimus. Jeigu netenkinamas bent vienas iš tinkamumo reikalavimų, kandidatas automatiškai pašalinamas iš atrankos procedūros.

Jeigu norite dalyvauti konkurse, turite užsiregistruoti internetu toliau nurodytoje svetainėje ir kiekvienu registracijos etapu laikytis pateiktų nurodymų:

https://ec.europa.eu/dgs/human-resources/seniormanagementvacancies/.

Turite turėti veikiantį e. pašto adresą. Jis bus naudojamas jūsų registracijai patvirtinti, be to, juo bus su jumis susisiekiama įvairiais procedūros etapais. Todėl jeigu jūsų e. pašto adresas pasikeis, prašom apie tai pranešti Europos Komisijai.

Kad užbaigtumėte registraciją, į sistemą reikia įkelti PDF formato gyvenimo aprašymą, pageidautina – „Europass“ gyvenimo aprašymo formatu (7), ir internetu pateikti motyvacinį laišką (ne daugiau kaip 8 000 spaudos ženklų). Gyvenimo aprašymas ir motyvacinis laiškas gali būti teikiami bet kuria iš oficialiųjų Europos Sąjungos kalbų.

Baigęs registraciją internete, e. paštu gausite patvirtinimą, kad jūsų paraiška užregistruota. Jei e. paštu negavote patvirtinimo, paraiška nebuvo užregistruota!

Atkreipkite dėmesį, kad paraiškos nagrinėjimo eigos negalite stebėti internetu. Apie jūsų paraiškos statusą jums tiesiogiai praneš Europos Komisija.

Jei norite daugiau informacijos ir (arba) jei kiltų techninių nesklandumų, siųskite e. laišką šiuo adresu: HR-MANAGEMENT-ONLINE@ec.europa.eu.

Galutinis terminas

Galutinis registracijos terminas – 2021 m. gruodžio 6 d. 12 val. Briuselio laiku; vėliau registracija negalima.

Jūs pats atsakingas už tai, kad registracijos internetu forma būtų užpildyta laiku. Primygtinai rekomenduojame nesiregistruoti paskutinėmis registracijai skirto laiko dienomis, nes dėl didelės interneto apkrovos arba dėl interneto ryšio sutrikimų registracija internetu gali nutrūkti neužbaigta, o tada reikia kartoti visą procedūrą. Pasibaigus registracijai skirtam laikui, nebegalėsite įvesti jokių duomenų. Registracijos formos, kurias vėluojama nusiųsti, nepriimamos.

Svarbi informacija kandidatams

Kandidatams primenama, kad atrankos komisijų darbas yra konfidencialus. Kandidatams draudžiama tiesiogiai arba netiesiogiai susisiekti su atskirais šių komisijų nariais arba prašyti kitų asmenų tai daryti jų vardu. Visos užklausos turi būti siunčiamos atitinkamos komisijos sekretoriatui.

Asmens duomenų apsauga

Komisija užtikrins, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (8). Tai visų pirma taikoma tokių duomenų konfidencialumui ir saugumui.

---

(1)  Atsižvelgiama tik į faktiniais darbo santykiais pagrįstą profesinę patirtį, įgytą atliekant realų, tikrą darbą už užmokestį kaip darbuotojui (pagal bet kokios rūšies sutartį) arba kaip paslaugos teikėjui. Ne visą darbo dieną vykdyta profesinė veikla apskaičiuojama proporcingai patvirtintai visą darbo dieną išdirbtų valandų procentinei daliai. Į motinystės, vaiko priežiūros ir (arba) įvaikinimo atostogas atsižvelgiama, jeigu atostogauta dirbant pagal darbo sutartį. Doktorantūros studijos prilyginamos profesinei patirčiai, net jeigu už jas negaunamas atlygis, tačiau tik iki trejų metų, su sąlyga, kad studijos buvo sėkmingai baigtos. Atitinkamas laikotarpis gali būti įskaičiuotas tik vieną kartą.

(2)  Gyvenimo aprašyme aprašydamas kiekvienų metų vadovavimo patirtį, kandidatas turėtų aiškiai nurodyti: 1) eitas vadovo pareigas ir vykdytas funkcijas; 2) darbuotojų, kuriems vadovavo eidamas šias pareigas, skaičių; 3) valdyto biudžeto dydį; 4) hierarchinę struktūrą ir 5) vadovų skaičių.

(3)  https://eur-lex.europa.eu/legal-content/EN/TXT/?uri=CELEX%3A01958R0001-20130701

(4)  https://eur-lex.europa.eu/legal-content/LT/TXT/?uri=CELEX%3A01962R0031-20140701.

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (tik anglų kalba).

(6)  Pagal galiojančias taisykles pokalbyje Pirmininkei gali atstovauti kitas jos paskirtas asmuo.

(7)  Informacijos, kaip susikurti „Europass“ gyvenimo aprašymą, galite rasti internete https://europa.eu/europass/en/create-europass-cv.

(8)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---